**PÉNZÜGYI BIZOTTSÁG**

* + 1. **H A T Á R O Z A T**

**Száma: t á r g y a**

37/2023. (VI. 27.) A Platinum Hajdú-Bihar Megyei Temetkezési Vállalat 2022. évi temető üzemeltetéséről szóló beszámolójának javaslata

38/2023. (VI. 27.) Az Önkormányzat 2023. évi II. félévi munkatervének elfogadásának javaslata

39/2023. (VI. 27.) A Szerencsejáték Zrt. által létesítendő befogadó játszótér megvalósításának javaslata

40/2023. (VI. 27.) A TOP PLUSZ – 1.2.1-21-HB-1-2022-00029 azonosítójú „Kertvárosi zöld infrastruktúra fejlesztése Berettyóújfaluban” tárgyú projekt kivitelezése közbeszerzési eljárás megindításának javaslata

41/2023. (VI. 27.) A Berettyó Kulturális Központ igazgatói pályázatának elbírálásának javaslata

42/2023. (VI. 27.) A berettyóújfalui 1862/8 hrsz.-ú önkormányzati tulajdonú ingatlan értékesítésére vonatkozó versenytárgyalás eredményének javaslata

43/2023. (VI. 27.) A berettyóújfalui 3457/2/A/23 hrsz.-ú önkormányzati tulajdonú ingatlan értékesítésére vonatkozó versenytárgyalás eredményének javaslata

44/2023. (VI. 27.) A berettyóújfalui 3457/2/A/22 hrsz.-ú önkormányzati tulajdonú ingatlan értékesítésére vonatkozó versenytárgyalás eredményének javaslata

45/2023. (VI. 27.) A Berettyóújfalu, Ölyvös u. 4. szám alatti ingatlanra vonatkozó elővásárlási jogról való lemondás javaslata

**ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG**

* + 1. **H A T Á R O Z A T**

**Száma: t á r g y a**

43/2023. (VI. 27.) A Platinum Hajdú-Bihar Megyei Temetkezési Vállalat 2022. évi temető üzemeltetéséről szóló beszámolójának javaslata

44/2023. (VI. 27.) Az Önkormányzat 2023. évi II. félévi munkatervének elfogadásának javaslata

45/2023. (VI. 27.) A Szerencsejáték Zrt. által létesítendő befogadó játszótér megvalósításának javaslata

46/2023. (VI. 27.) A TOP PLUSZ – 1.2.1-21-HB-1-2022-00029 azonosítójú „Kertvárosi zöld infrastruktúra fejlesztése Berettyóújfaluban” tárgyú projekt kivitelezése közbeszerzési eljárás megindításának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2023. június 27-én megtartott Pénzügyi Bizottság, valamint Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Csarkó Imre bizottsági tag

Gógán Péterné bizottsági tag

**Ügyrendi, Közrendvédelmi és Településfejlesztési Bizottság részéről:**

Nagy Istvánné bizottsági elnök

Szántai László bizottsági tag

Szabó Zoltán bizottsági tag

Bottó Gabriella Judit bizottsági tag

**Berettyóújfalui Polgármesteri Hivatal részéről:**

Muraközi István polgármester

Dr. Körtvélyesi Viktor jegyző

Demény Zsolt városfejlesztési ügyintéző

Mile Sándor jegyzőkönyvvezető

**Meghívottak:**

Kari Irén igazgató, Platinum HBM-i Temetkezési Vállalat

Kállai Irén igazgató, Berettyó Kulturális Központ

A Pénzügyi Bizottság, valamint az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, az Ügyrendi, Közrendvédelmi és Településfejlesztési Bizottság 4 fővel határozatképes. A levezető elnök elmondta, hogy az együttes bizottsági ülés meghívójában három közös napirendi pont szerepel, azonban sürgősséggel egy további közös napirendi pont került kiküldésre, így összesen négy közös napirendi pont vonatkozásában kell a napirend tervezetéről szavazni. A levezető elnök a napirend tervezetét szavazásra bocsátotta, melyet a bizottságok tagjai egyhangúan támogattak.

Az ülés kezdete: 1630.

**Együttes ülés napirendje:**

1./ Beszámoló a Platinum Hajdú-Bihar Megyei Temetkezési Vállalat 2022. évi temető üzemeltetéséről (5.)

**Előterjesztő:** Kari Irén igazgató

2./ Előterjesztés az Önkormányzat 2023. évi II. félévi munkatervének elfogadására (9.)

**Előterjesztő:** Muraközi István polgármester

3./ Előterjesztés a Szerencsejáték Zrt. által létesítendő befogadó játszótérről (11.)

**Előterjesztő:** Muraközi István polgármester

4./ Előterjesztés a TOP PLUSZ – 1.2.1-21-HB-1-2022-00029 azonosítójú „Kertvárosi zöld infrastruktúra fejlesztése Berettyóújfaluban” tárgyú projekt kivitelezése közbeszerzési eljárás megindítására (18.)

**Előterjesztő:** Muraközi István polgármester

**Pénzügyi Bizottság további napirendje:**

4./ Előterjesztés a Berettyó Kulturális Központ igazgatói pályázatának elbírálására (10.)

**Előterjesztő:** Muraközi István polgármester

5./ Előterjesztés a berettyóújfalui 1862/8 hrsz.-ú, a 3457/2/A/23 hrsz.-ú, illetve a 3457/2/A/22 hrsz.-ú önkormányzati tulajdonú ingatlanok értékesítésére vonatkozó versenytárgyalás eredményéről (12.)

**Előterjesztő:** Muraközi István polgármester

6./ Előterjesztés a Berettyóújfalu, Ölyvös u. 4. szám alatti ingatlanra vonatkozó elővásárlási jogról (13.)

**Előterjesztő:** Muraközi István polgármester

**1. Napirend:** Beszámoló a Platinum Hajdú-Bihar Megyei Temetkezési Vállalat 2022. évi temető üzemeltetéséről

**Kari Irén igazgató** szóbeli kiegészítésében elmondta, hogy a beszámolóból kiderül, hogy a temető üzemeltetés ismét veszteséges, aminek egyik oka, hogy a hamvasztásos temetések száma megemelkedett. Az ügyfelek egyre inkább az olcsóbb temetkezést keresik. Jelentős kiadást jelentettek a bérköltségek, illetve az üzemeltetéssel kapcsolatos kiadások. Elmondta továbbá, hogy az időjárást nem tudják befolyásolni, sajnos nem tudnak annyiszor kaszálni, ahányszor szeretné a lakosság. A tavalyi évben 11 alkalommal kaszáltattak külső vállalkozóval közel 8,5 millió forint összegben, azonban mire mindhárom temetőben végeztek a munkával, már lehetett elölről kezdeni. Amit lehet megtesznek, azonban a lakosság türelmetlen, ezért a megértésüket kéri.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**37/2023. (VI. 27.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Platinum Hajdú-Bihar Megyei Temetkezési Vállalat 2022. évre vonatkozó, temetők működtetésével és üzemeltetésével kapcsolatos tevékenységéről szóló beszámolóját elfogadja.

**Határidő:** 2023. június 29.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**43/2023. (VI. 27.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Platinum Hajdú-Bihar Megyei Temetkezési Vállalat 2022. évre vonatkozó, temetők működtetésével és üzemeltetésével kapcsolatos tevékenységéről szóló beszámolóját elfogadja.

**Határidő:** 2023. június 29.

**Felelős:** Nagy Istvánné bizottsági elnök

**2. Napirend:** Előterjesztés az Önkormányzat 2023. évi II. félévi munkatervének elfogadására

Az előterjesztéssel kapcsolatban hozzászólás, vélemény, kérdés nem volt, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**38/2023. (VI. 27.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az Önkormányzat 2023. évi II. félévi munkatervét elfogadja.

**Határidő:** 2023. június 29.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**44/2023. (VI. 27.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az Önkormányzat 2023. évi II. félévi munkatervét elfogadja.

**Határidő:** 2023. június 29.

**Felelős:** Nagy Istvánné bizottsági elnök

**3. Napirend:** Előterjesztés a Szerencsejáték Zrt. által létesítendő befogadó játszótérről

**Muraközi István polgármester** szóbeli kiegészítésében elmondta, hogy a Szerencsejáték Zrt. megkereste az Önkormányzatot, hogy ebben az évben öt befogadó játszótér építését tervezik és ennek az egyik helyszíne Berettyóújfalu lenne. A játszótér helyszínéül a BUSE-pálya melletti területet javasolták, ez tűnt a legoptimálisabbnak. Az Önkormányzatnak egy vízkiállást kell biztosítania, mert egy ivókút lesz azon a területen, illetve a terep előkészítése még az Önkormányzat feladata. Minden más felmerülő költség a Szerencsejáték Zrt. költsége. A játszótér kialakításának összköltsége nagyjából 60 millió forint. 3 tematikát ajánlottak meg, tengerpart, szafari és városi környezet, ezekre június 29-ig lehet szavazni. A Szerencsejáték Zrt. tájékoztatása szerint november közepére már szeretnék átadni a játszóteret. A befogadó játszótér célja, hogy a mozgásukban korlátozott gyermekek ép társaikkal együtt tudjanak játszani.

**Szántai László képviselő** szóban hozzátette, hogy örömmel olvasta és nagyon várja, hogy milyen lesz ez a játszótér, hiszen egy speciális funkció tulajdonítható neki. Ebből a speciális funkcióból adódóan nem is lehet másként elképzelni, csak a város központi területén, hogy mindenki számára elérhető legyen.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**39/2023. (VI. 27.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja, hogy a Szerencsejáték Zrt. az általa megvalósított „Játszótér Program 2023” keretében a berettyóújfalui 1766 hrsz.-ú, önkormányzati tulajdonú kivett sporttelep ingatlan részén a fogyatékossággal élő gyermekek társadalmi integrációjának elősegítése céljából befogadó játszóteret létesítsen, melyet a teljeskörű kivitelezést és engedélyezést követően közérdekű kötelezettségvállalás jogcímén ellenérték nélkül Berettyóújfalu Város Önkormányzata tulajdonába ad.

A fenti cél elérése érdekében a Képviselő-testület támogatja az Önkormányzat és a Szerencsejáték Zrt. közötti együttműködési megállapodás megkötését, melyben az Önkormányzat kötelezettséget vállal arra, hogy a Szerencsejáték Zrt. által ellenérték nélkül felajánlott befogadó játszóteret és eszközeit az átadás-átvételi eljárás lebonyolításával egyidejűleg birtokba és tulajdonába veszi, a befogadó játszóteret üzemelteti és karbantartja.

**Határidő:** 2023. június 29.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**45/2023. (VI. 27.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja, hogy a Szerencsejáték Zrt. az általa megvalósított „Játszótér Program 2023” keretében a berettyóújfalui 1766 hrsz.-ú, önkormányzati tulajdonú kivett sporttelep ingatlan részén a fogyatékossággal élő gyermekek társadalmi integrációjának elősegítése céljából befogadó játszóteret létesítsen, melyet a teljeskörű kivitelezést és engedélyezést követően közérdekű kötelezettségvállalás jogcímén ellenérték nélkül Berettyóújfalu Város Önkormányzata tulajdonába ad.

A fenti cél elérése érdekében a Képviselő-testület támogatja az Önkormányzat és a Szerencsejáték Zrt. közötti együttműködési megállapodás megkötését, melyben az Önkormányzat kötelezettséget vállal arra, hogy a Szerencsejáték Zrt. által ellenérték nélkül felajánlott befogadó játszóteret és eszközeit az átadás-átvételi eljárás lebonyolításával egyidejűleg birtokba és tulajdonába veszi, a befogadó játszóteret üzemelteti és karbantartja.

**Határidő:** 2023. június 29.

**Felelős:** Nagy Istvánné bizottsági elnök

**4. Napirend:** Előterjesztés a TOP PLUSZ – 1.2.1-21-HB-1-2022-00029 azonosítójú „Kertvárosi zöld infrastruktúra fejlesztése Berettyóújfaluban” tárgyú projekt kivitelezése közbeszerzési eljárás megindítására

**Demény Zsolt városfejlesztési ügyintéző** szóbeli kiegészítésében elmondta, hogy a zöldterületek fejlesztésének vonatkozásában a tervek elkészültek, a kivitelezésre vonatkozóan közbeszerzési eljárás indítása a következő lépés. Nyílt közbeszerzési eljárásról van szó, tehát bárki jelentkezhet, aki a feltételeknek megfelel. A feladat sokrétű, többek között játszótereket kell felújítani vagy építeni, játszótéri eszközöket kell telepíteni, zöldterületek fejleszteni, kamerarendszer kiépíteni, ezért reméli, hogy lesz olyan alkalmas kivitelező, aki mindezeket meg tudja oldani.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**40/2023. (VI. 27.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a TOP PLUSZ-1.2.1-21-HB1-2022-00029 azonosítójú „Kertvárosi zöld infrastruktúra fejlesztése Berettyóújfaluban” tárgyú projekt megvalósításához kapcsolódó kivitelezés tárgyú közbeszerzési eljárást indít, és az eljárást megindító felhívást az alábbiak szerint elfogadja.

**Határidő:** 2023. június 29.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**46/2023. (VI. 27.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a TOP PLUSZ-1.2.1-21-HB1-2022-00029 azonosítójú „Kertvárosi zöld infrastruktúra fejlesztése Berettyóújfaluban” tárgyú projekt megvalósításához kapcsolódó kivitelezés tárgyú közbeszerzési eljárást indít, és az eljárást megindító felhívást az alábbiak szerint elfogadja.

**Határidő:** 2023. június 29.

**Felelős:** Nagy Istvánné bizottsági elnök

A négy közös napirendi pont megtárgyalását követően az Ügyrendi, Közrendvédelmi és Településfejlesztési Bizottság tagjai elhagyták az ülést, munkájukat a Polgármesteri Hivatal kistermében folytatták.

Ezt követően a Pénzügyi Bizottság további napirendi pontjainak tárgyalása következett. A Pénzügyi Bizottság ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel határozatképes. A levezető elnök elmondta, hogy a bizottsági ülés meghívójában három napirendi pont szerepel. A levezető elnök a napirend tervezetét szavazásra bocsátotta, melyet a Bizottság tagjai egyhangúan támogattak.

**5. számú Napirend:** Előterjesztés a Berettyó Kulturális Központ igazgatói pályázatának elbírálására

**Muraközi István polgármester** szóban hozzátette, hogy a Képviselő-testület kiírta a Berettyó Kulturális Központ igazgatói állására vonatkozó pályázatot. A megadott határidőig egy pályázat érkezett, melyet a jelenlegi igazgató Kállai Irén nyújtott be. Igazgató asszony jelen van az ülésen, amennyiben a Bizottság tagjai kérdéseket kívánnak feltenni, úgy lehetőség van rá.

**Kállai Irén igazgató** szóbeli kiegészítésében elmondta, hogy 32 éve vezetője a Bihari Múzeumnak, ezért ez úton is szeretné megköszönni a Képviselő-testületnek, hogy a Múzeum tevékenységét Báthory Gábor-díjjal jutalmazták. Múlt hétvégén volt a Múzeumok éjszakája, melyben több, mint 15 éve vesznek részt. Jó programokkal több, mint 300 ember vett részt ezen a rendezvényen, köztük sok gyermekkel. A Bihari Múzeumért Alapítvány támogatásával és sok-sok önkéntes segítségével egy nagyon színvonalas programot sikerült megvalósítani és bemutatni a városnak.

**Dr. Zákány Zsolt képviselő** kérdést tett fel arra vonatkozóan, hogy igazgató asszonynak van-e valamilyen konkrét elképzelése a közeljövőre vonatkozóan?

**Kállai Irén igazgató** válaszában elmondta, hogy próbálnak pályázni, de sajnos a pályázati lehetőségek is beszűkültek, de saját kreativitásból, belső ötletekből valósítanak meg programokat, mint például a Petőfi szabadulószoba, ilyenekkel próbálják meg fenntartani a kulturális színvonalat.

**Csarkó Imre képviselő** szóban hozzátette, hogy a szűkös költségvetés ellenére saját ötletekből megvalósított programokra véleménye szerint a Sorsfordítók időszaki kiállítás a legjobb példa, mert szinte nulla forintból egy kitűnő kiállítást sikerült összehozni.

**Kállai Irén igazgató** szóban elmondta, hogy személy szerint neki annyira tetszett ez az időszaki kiállítás, hogy megkérte a kollégákat, hogy induljanak el az év kiállítása pályázaton. Ez a kiállítás pont azért különleges, mert nagyon kevés pénzből kiváló ötletekkel oldották meg ezt a kollégák.

**Dr. Zákány Zsolt képviselő** hozzátette, hogy a Berettyó Kulturális Központ esetében egy folyamatos fejlődést lát. Az a programgazdagság, ami az elmúlt évben volt, bár szerinte most is van, azt egy picit nehezebb lesz fenntartani, de ezt mindenki meg fogja érteni. Valamikor ezelőtt 2-3 évvel az aktuális költségvetés kapcsán azt kérte, hogy az ezen a területen dolgozó kollégák legyenek kreatívak, és ez tényleg működik.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**41/2023. (VI. 27.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete Kállai Irént (szül: Berettyóújfalu, 1967. 10. 12., an.: Nagy Irén, lakcíme: 4100 Berettyóújfalu, Bocskai u. 14. I/3.) a Berettyó Kulturális Központ igazgatói feladatainak ellátásával 2023. szeptember 1-től 2028. augusztus 31-ig, az Mt. 208.§ (1) bekezdés alapján 618.600.-Ft munkabérrel és 55.200.-Ft vezetői pótlékkal megbízza.

**Határidő:** 2023. június 29.

**Felelős:** Dr. Zákány Zsolt bizottsági elnök

**6. számú Napirend:** Előterjesztés a berettyóújfalui 1862/8 hrsz.-ú, a 3457/2/A/23 hrsz.-ú, illetve a 3457/2/A/22 hrsz.-ú önkormányzati tulajdonú ingatlanok értékesítésére vonatkozó versenytárgyalás eredményéről

**Muraközi István polgármester** szóbeli kiegészítésében elmondta, hogy a májusi Képviselő-testületi ülésen három ingatlan értékesítéséről született döntés. Valami megmozdult Berettyóújfaluban, mert két garázs vonatkozásában verseny alakult ki. A lakótelepen élőknek nem sok garázs áll rendelkezésükre, ezért a szűkös lehetőségek miatt felértékelődtek az eladó garázsok. Ennek kapcsán további példaként elmondta, hogy lejártak a piaci alapú bérlakások bérleti szerződései, ezért újra meghirdetésre kerültek. A lakótelepi lakások esetében 500 Ft-ról 700 Ft-ra lettek emelve a bérleti díjak, ami egy 52 négyzetméteres lakás esetében 36.400 Ft-os bérleti díjat jelent havonta. Innen indult a versenytárgyalás és már 60.000 forint körül jártak, amikor a határidő lejárta előtt egy 120.000 forintos ajánlat érkezett. Egyszerűen nincs kiadó lakás, ami van esetleg, az még ennél is drágább.

**Dr. Zákány Zsolt képviselő** szóban hozzátette, hogy a 120.000 forintos bérleti díj számára nagyon meglepő, mert ennyiért már tényleg lehet kiadó lakást találni Berettyóújfaluban.

**Muraközi István polgármester** elmondta, hogy egyszerűen nincs kiadó lakás Berettyóújfaluban még ennyi pénzért sem.

**Csarkó Imre képviselő** szóban elmondta, hogy sokan mondják, hogy minek ennyi társasház Berettyóújfaluba, de talán pont ezért. A vállalkozó abba fektet be, amire van kereslet.

**Dr. Zákány Zsolt képviselő** hozzátette, hogy ezt érdemes lenne tovább gondolni, adott esetben az Önkormányzatnak is érdemes lenne megfontolnia, hogy miből tudna ilyet építeni.

**Muraközi István polgármester** elmondta, hogy a Herpály-Team Kft.-nek Herpály Vagyonkezelő Kft. lett a neve. A Herpály korábbi telephelyének értékesítéséből származó bevételből ilyen típusú beruházásba belekezdhetne, amennyiben ez nem párosul hitelfelvétellel. A későbbiekben szeretnék megvalósítani, hogy az Önkormányzat által tulajdonolt piacképes akár telkek, akár lakások a Herpály Vagyonkezelő Kft.-nek a vagyonkezelésébe kerüljenek, hogy a cég valóban el tudjon kezdeni vagyongazdálkodással is foglalkozni.

**Dr. Zákány Zsolt képviselő** szóban hozzátette, hogy ha elad az Önkormányzat egy ingatlan, akkor pillanatnyi áron adja el, amin nyerhet is meg bukhat is, de a bérleti díj az mindig piac- és infláció követő. Kérdést tett fel arra vonatkozóan, hogy a Herpály Vagyonkezelő Kft.-nek van arra lehetősége, hogy ilyen PPP konstrukcióban értékesít egy telket, ingatlant és valamilyen formában társkivitelezőként tulajdonrészt tud szerezni esetleg?

**Muraközi István polgármester** válaszában elmondta, hogy nem akarták most a Herpály Vagyonkezelő Kft. feladatait bővíteni, mert a Fürdő átadásra került, a gyógyászati rész engedélyezése mos zajlik, év végéig pedig be kell indítani a vásárcsarnokot is. Ha még erre pluszban rátették volna a vagyongazdálkodással kapcsolatos feladatokat, az valószínűleg már sok lett volna. Jegyző úr és a Herpály ügyvédei már dolgoznak egy olyan vagyonkezelési szerződésen, amelyben az Önkormányzat, mint tulajdonos megbízza a tulajdonában lévő cégét megbízza a vagyongazdálkodási feladatok ellátásával. Nagyobb városokban már vagyonkezelő cégek kezelik az önkormányzati vagyont, ezeket a feladatokat nem közvetlenül az Önkormányzat látja el.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**42/2023. (VI. 27.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező Berettyóújfalu belterület 1862/8 hrsz.-ú, 4100 Berettyóújfalu, Magyar utcán elhelyezkedő, 278 m2 területű, az ingatlan-nyilvántartásban kivett beépítetlen terület művelési ágú ingatlant Reskó Lászlóné (4100 Berettyóújfalu, Magyar u. 37.) és Reskó László (4100 Berettyóújfalu, Magyar u. 37.) részére ½ - ½ -ed tulajdoni arányban nettó 500.000.-Ft + ÁFA áron.

A Képviselő-testület felhatalmazza Muraközi István polgármestert az adásvételi szerződés megkötésére.Az adásvételi szerződés megkötésével kapcsolatban felmerülő költségek a vevőket terhelik.

**Határidő:** 2023. június 29.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**43/2023. (VI. 27.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező Berettyóújfalu belterület 3451/2/A/23 hrsz.-ú, 4100 Berettyóújfalu, Bessenyei lakótelep 22-23. szám alatt elhelyezkedő, 17,58 m2 területű garázs ingatlant Tóthné Bíró Brigitta (4100 Berettyóújfalu, Bessenyei lakótelep 22. fsz. 3.) részére 1/1 tulajdoni arányban nettó 6.550.000.-Ft + ÁFA áron.

A Képviselő-testület felhatalmazza Muraközi István polgármestert az adásvételi szerződés megkötésére.Az adásvételi szerződés megkötésével kapcsolatban felmerülő költségek a vevőt terhelik.

**Határidő:** 2023. június 29.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**44/2023. (VI. 27.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező Berettyóújfalu belterület 3451/2/A/22 hrsz.-ú, 4100 Berettyóújfalu, Bessenyei lakótelep 22-23. szám alatt elhelyezkedő, 12,95 m2 területű garázs ingatlant Szántóné Papp Judit (4100 Berettyóújfalu, Bessenyei lakótelep 17. fsz. 1.) részére 1/1 tulajdoni arányban nettó 3.300.000.-Ft + ÁFA áron.

A Képviselő-testület felhatalmazza Muraközi István polgármestert az adásvételi szerződés megkötésére.Az adásvételi szerződés megkötésével kapcsolatban felmerülő költségek a vevőt terhelik.

**Határidő:** 2023. június 29.

**Felelős:** Dr. Zákány Zsolt bizottsági elnök

**7. számú Napirend:** Előterjesztés a Berettyóújfalu, Ölyvös u. 4. szám alatti ingatlanra vonatkozó elővásárlási jogról

**Muraközi István polgármester** szóbeli kiegészítésében elmondta, hogy az Önkormányzat már több esetben döntött hasonló kérdésben. Önkormányzati tulajdonú telken álló épület értékesítése esetén az Önkormányzatnak elővásárlási joga van. Ennél az ingatlannál is elővásárlási joga van az Önkormányzatnak, azonban a javaslat az, hogy ezzel ne éljen az Önkormányzat.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**45/2023. (VI. 27.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete, mint a Berettyóújfalu belterület 5235/A hrsz.-ú, természetben a 4100 Berettyóújfalu, Ölyvös u. 4. szám alatti lakóház megnevezésű ingatlan vonatkozásában a Polgári Törvénykönyv 5:20. § alapján elővásárlásra jogosult kinyilvánítja, hogy az ingatlan tekintetében elővásárlási jogával nem kíván élni.

**Határidő:** 2023. június 29.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1709 perckor bezárta.

K.m.f.

Dr. Zákány Zsolt Nagy Istvánné

Pénzügyi Bizottság elnöke Ügyrendi, Közrendvédelmi és Település-

fejlesztési Bizottság elnöke

Gógán Péterné Szántai László

Pénzügyi Bizottság tagja Ügyrendi, Közrendvédelmi és Település-

fejlesztési Bizottság tagja

Mile Sándor

jegyzőkönyvvezető